Cele mai comune parole folosite de români. Hackerii le pot sparte într-o secundă
- Emma Cristescu
- 9 martie 2024, 20:42
S-a aflat care sunt cele mai comune parole folosite de români. Acestea pot fi sparte de hackeri foarte ușor. Multe conturi au fost furate sau șterse din cauza parolelor mult prea simple.
Parole comune folosite de români. Furnizorul de VPN NordPass a publicat ediția din 2023 a celor mai comune 200 de parole din lume, iar puține dintre ele sunt sigure. Primele 10 pot fi sparte în mai puțin de o secundă folosind unelte simple de forță brută.
Un atac de forță brută este atunci când hackerii folosesc software în încercarea de a ghici datele de conectare prin încercare și eroare. Software-ul de forță brută funcționează prin introducerea mai multor combinații diferite de date de conectare până când reușește să găsească o potrivire. Mulți români s-au trezit cu conturile sparte din cauza parolelor simple pe care le-au folosit.
Cele mai comune parole folosite de români
În România, cea mai comună parolă este "admin", folosită de 15.118 utilizatori din eșantionul testat, urmată de "123456", folosită de 8.375 de utilizatori, "123456789", "password", "12345678", "digi", "parola", "qwqwqwqw". Toate acestea au un grad de dificultate zero pentru infractorii cibernetici.
Urmează pe locul al nouălea "gavrila123*-", care poate fi spartă în 11 luni, iar Top 10 este încheiat de "deep1234", care poate fi spartă în 57 de secunde.
Alte parole ușor de spart
Alte parole comune folosite de români sunt: "p@rola12#$" (trei ore), "Server200" (20 de minute), "alexandru" (trei secunde), "reebok88" (38 secunde), "pasword123" (54 de secunde). Urmează alte trei care pot fi sparte în sub o secundă, respectiv: "andrei", "12345" și "1234567890". Top 20 este încheiat de "troglodit", care poate fi spartă de hackeri într-o zi.
Parola pe care nu o poate sparge nimeni
Parola pe care nu o poate sparge niciun hacker este "viatavesnica26". Mulți români au reușit să își protejeze conturile cu ajutorul acestei parola.
Lista de parole a fost realizată în parteneriat cu cercetători independenți specializați în cercetarea incidentelor de securitate cibernetică. Aceștia au evaluat o bază de date de 4,3 TB extrasă din diverse surse publice disponibile, inclusiv cele de pe dark web. NordPass menționează că nu a achiziționat sau cumpărat date personale pentru a realiza acest studiu, potrivit Economica.